C 61/32
HR
Službeni list Europske unije
4.2.2022.
26. naglašava da umjesto bacanja neispravnih proizvoda prednost treba dati njihovom ponovnom upotrebljavanju ili popravljanju, pod uvjetom da to ne ugrožava prava potrošača i da uporaba ili popravak ne dovode do proizvodnje proizvoda lošije kvalitete;
27.
ističe da je nužno osigurati dostupnost rezervnih dijelova i time osigurati da se proizvodi mogu popraviti i da trošak tog popravka ne odvraća potrošača od popravka, uz puno poštovanje prava potrošača u pogledu usklađenosti i sigurnosti proizvoda; preporučuje Komisiji da razmotri mjere koje treba poduzeti da bi se to omogućilo;
28. potiče Komisiju da u kontekstu revizije Direktive o prodaji robe ispita kako može nastaviti s promicanjem popravljanja i održivijih „kružnih” proizvoda, uz poštovanje prava potrošača i ekonomske ravnoteže između potrošača i poduzetnika;
29. naglašava važnost uloge lokalnih i regionalnih vlasti u tom području, a time i potrebu za promicanjem novih obrazaca potrošnje i ponašanja na lokalnoj i regionalnoj razini, poput ekonomije dijeljenja;
30. preporučuje da se poticanjem popravljanja, djelovanja organizacija socijalne ekonomije i tržišta rabljenih proizvoda podupiru poslovni modeli koji omogućuju kupnju usluge, a ne robe;
31.
naglašava da treba napraviti popis lokalnih dobrih praksi u području popravljanja i kružnog gospodarstva;
32. naglašava važnost proširenja primjene lokalnih mjera zaštite potrošača na uslužno gospodarstvo, primjerice na obnovu zgrada i prilagodbu stambenih prostora potrošača zelenijem i digitalnijem društvu, posebno jačanjem alata za informiranje potrošača;
33. podržava inicijative kojima se podupire lokalna trgovina radi poboljšanja položaja potrošača na tržištu, zaštite okoliša i promicanja obrta;
34.
naglašava ulogu koju regionalne i lokalne vlasti mogu imati u području informiranja i obrazovanja potrošača;
35.
naglašava važnost djelotvornih rješenja koje potrošači mogu lako razumjeti i provesti;
36. podržava spremnost Komisije da surađuje s gospodarskim subjektima kako bi ih potaknula da se dobrovoljno obvežu da će svojim djelovanjem poticati održivu potrošnju, i to ne samo u okviru zakonskih obveza već i šire;
37.
insistira na tome da Direktivu o ekološkom dizajnu treba proširiti na proizvode povezane s energijom, ali i na veći broj drugih proizvoda koji znatno utječu na okoliš, te da u njoj treba predvidjeti mjere za sprečavanje stvaranja otpada;
38. snažno podupire objavljivanje inicijative za održive proizvode kako bi takvi proizvodi postali norma, čime bi se počeo rješavati problem preuranjenog zastarijevanja i promicala održivost;
39. poziva Europsku komisiju, države članice i lokalne i regionalne vlasti da financijske poticaje u okviru plana oporavka EU-a usmjere prema dugoročnom gospodarskom, društvenom i okolišnom napretku, istodobno smanjujući korištenje resursa, postupno ukidajući i uklanjajući opasne tvari te poboljšavajući kružnost materijala i sustava;
40. još jednom naglašava da je hitno potrebno ubrzati prelazak na model regenerativnog rasta zadržavanjem potrošnje resursa unutar granica planeta i smanjenjem našeg otiska u okolišu.
U tu je svrhu nužno rast odvojiti od iskorištavanja resursa, usmjeriti se prema istinski kružnom društvu i surađivati na svim razinama vlasti i društva;
41. naglašava potrebu da se MSP-ovima i malim lokalnim proizvođačima tijekom zelene tranzicije pruži potpora bez povećanja administrativnog opterećenja.
Da bi se ta tranzicija osigurala, ključno je financiranje europskim sredstvima.
Ističe potrebu uključivanja lokalnih i regionalnih vlasti u pružanje informacija o fondovima EU-a dostupnima u tom pogledu;